
ΤΕΥΧΟΣ ΔΕΥΤΕΡΟ 


Αρ 


. Φύλλου 5355 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Υπέρβαση ανωτάτου ορίου ημερών μετακίνησης 
εκτός έδρας υπαλλήλου της Περιφέρειας Πελο¬ 
ποννήσου (Π.Ε. Μεσσηνίας). 

2 

Τροποποίηση ποσοστού δέσμευσης πόρων του 
Επιχειρησιακού Περιφερειακού Προγράμματος 
«ΚΕΝΤΡΙΚΗ ΜΑΚΕΔΟΝΙΑ 2014 - 2020». 

3 

Σύσταση μίας (1) οργανικής θέσης αστυφύλακα 
γενικών καθηκόντων, κατάργηση οργανικής θέ¬ 
σης ειδικού φρουρού. 

4 

Κατανομή ενός (1) ατόμου σε θέση Ειδικού Επι¬ 
στημονικού Προσωπικού με σχέση εργασίας ιδι¬ 
ωτικού δικαίου αορίστου χρόνου (ΙΔΑΧ) στη Ρυθ¬ 
μιστική Αρχή Λιμένων, έτους 2018. 

5 

Επιβολή πολλαπλού τέλους στους ΚΗυΚΑΜ 
5ΗΑΚΙΑΩ του Ιτηΐώζ ΑΝ και ΚΗΑΝ ΤΑΝΪ/ΕΕΒ του 
ϋθΐθνοτ για λαθρεμπορία καπνικών. 

6 

Σύσταση του Εκκλησιαστικού Ιδρύματος με την 
επωνυμία «Συσσίτια Απόρων ΑγίαςΤριάδος Ηρα¬ 
κλείου» της Ενορίας ΑγίαςΤριάδος Ηρακλείου της 
Ιεράς Αρχιεπισκοπής Κρήτης και έγκριση του Κα¬ 
νονισμού λειτουργίας αυτού. 


ΑΠΟΦΑΣΕΙΣ 

Αριθμ. 64283 _ (1) 

Υπέρβαση ανώτατου ορίου ημερών μετακίνησης 
εκτός έδρας υπαλλήλου της Περιφέρειας Πελο- 
ποννήσου (Π.Ε. Μεσσηνίας). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 3 της υποπαραγράφου 
Δ9 του άρθρου 2 του ν. 4336/2015 «Συνταξιοδοτικές 
διατάξεις - Κύρωση του Σχεδίου Σύμβασης Οικονομικής 
Ενίσχυσης από τον Ευρωπαϊκό Μηχανισμό Σταθερότη¬ 
τας και ρυθμίσεις για την υλοποίηση της Συμφωνίας 
Χρηματοδότησης» (Α' 94). 


2. Τις διατάξεις: 

α) Του άρθρου 90 του π.δ.63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (Α’ 98), 

β) του π.δ. 141/2017 «Οργανισμός Υπουργείου Εσω¬ 
τερικών» (Α' 180), 

γ) Του άρθρου 1 του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθμι¬ 
σης και Ηλεκτρονικής Διακυβέρνησης και μετονομασία 
του Υπουργείου Εσωτερικών και Διοικητικής Ανασυ¬ 
γκρότησης» (Α' 208). 

δ) του π.δ. 142/2017 «Οργανισμός Υπουργείου Οικο¬ 
νομικών» (Α' 181). 

ε) του π.δ. 88/2018 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 160). 

3. Τη με αριθμό Υ29/8-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β’ 2168). 

4. Τη με αριθμό 141515/5-10-2016 (ΦΕΚ 3423/Β7 
25-10-2016) απόφαση του Ασκούντος Καθήκοντα Γε¬ 
νικού Γραμματέα της Αποκεντρωμένης Διοίκησης Πε- 
λοποννήσου, Δυτικής Ελλάδας και Ιονίου, περί καθορι¬ 
σμού του ανωτάτου ορίου των επιτρεπόμενων κατ’ έτος 
ημερών μετακίνησης εκτός έδρας των υπαλλήλων που 
υπηρετούν στην Περιφέρεια Πελοποννήσου, για το έτος 
2016 και εφεξής. 

5. Το υπ'αριθμ.πρωτ.24610/4-5-2018 έγγραφο της Δι¬ 
εύθυνσης Διοικητικού Οικονομικού Π.Ε. Μεσσηνίας, με 
το οποίο: 

α) ζητείται η έγκριση υπέρβασης κατά είκοσι (20) 
ημέρες του ανωτάτου ορίου των επιτρεπόμενων κατ’ 
έτος ημερών μετακίνησης εκτός έδρας της Ελευθερίας- 
Καλλιόπης Κυριακοπούλου, υπαλλήλου του κλάδου ΔΕ 
Διοικητικών Γραμματέων της Διεύθυνσης Διοικητικού- 
Οικονομικού Π.Ε. Μεσσηνίας, για το έτος 2018, λόγω των 
αυξημένων αναγκών που προέκυψαν από τον ορισμό 
της για την παροχή διοικητικής υποστήριξης στις Υπη¬ 
ρεσίες της Διεύθυνσης Διά Βίου Μάθησης, Απασχόλησης, 
Εμπορίου και Τουρισμού της Έδρας της Περιφέρειας, για 
χρονικό διάστημα τριών (3) μηνών, από 2-3-2018 έως και 

1- 6-2018, δυνάμει της υπ’ αριθμ. πρωτ. 58302/13499/ 

2- 3-2018 απόφασηςτου Περιφερειάρχη Πελοποννήσου 
και 

β) βεβαιώνεται ότι η εν λόγω υπάλληλος έχει εξαντλή¬ 
σει το ανώτατο προβλεπόμενο όριο εκτός έδρας μετα¬ 
κινήσεων των εξήντα (60) ημερών. 

6. Τα υπ’ αριθμ. πρωτ. 32488/8-6-2018 και 22802/ 
18-6-2018 έγγραφα της Διεύθυνσης Διοικητικού - Οικο¬ 
νομικού Π.Ε. Μεσσηνίας, με τα οποία βεβαιώνεται ότι για 
την κάλυψη της υπέρβασηςτου ανωτάτου ορίου ημερών 
μετακίνησης εκτός έδρας της ανωτέρω υπαλλήλου, κατά 
είκοσι (20) ημέρες, η δαπάνη της οποίας υπολογίζεται ότι 
δε θα υπερβαίνει το ποσό των εξακοσίων ευρώ (600 €), 
υπάρχει εγγεγραμμένη πίστωση στον προϋπολογισμό 
της Περιφέρειας Πελοποννήσου (Π.Ε. Μεσσηνίας), οι¬ 
κονομικού έτους 2018, στους ΚΑΕ 0719 (400€) και 0721 
(200 €). 

7. Την υπ' αριθμ. ΓΔΟΤΑΑΠ/2018/78/8-10-2018 εισήγη¬ 
ση του ΓΔΟΤΑΑΠ του ΥΠΕΣ, αποφασίζουμε: 

Εγκρίνουμε την υπέρβαση του ανωτάτου ορίου ημε¬ 
ρών μετακίνησης εκτός έδρας της Ελευθερίας - Καλ¬ 
λιόπης Κυριακοπούλου, υπαλλήλου του κλάδου ΔΕ 
Διοικητικών Γραμματέων της Διεύθυνσης Διοικητικού- 
Οικονομικού Π.Ε. Μεσσηνίας, κατά είκοσι (20) ημέρες, 
για το έτος 2018. 

Η ισχύς της παρούσης αρχίζει δύο (2) μήνες πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2018 

Οι Υπουργοί 

Αναπληρωτής 

Εσωτερικών Υπουργός Οικονομικών 

ΑΛΕΞΑΝΔΡΟΣ ΧΑΡΙΤΣΗΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 121112 (2) 

Τροποποίηση ποσοστού δέσμευσης πόρων του 
Επιχειρησιακού Περιφερειακού Προγράμματος 
«ΚΕΝΤΡΙΚΗ ΜΑΚΕΔΟΝΙΑ 2014 - 2020». 

Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

Ι.Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα», που κυρώθηκε με 
το άρθρο πρώτο του π.δ. 63/2005 (Α’ 98). 

2. Το ν. 4314/2014 (Α’265) «Α) Για τη διαχείριση, τον 
έλεγχο και την εφαρμογή αναπτυξιακών παρεμβάσεων 
για την προγραμματική περίοδο 2014 - 2020, Β) Ενσω¬ 
μάτωση της Οδηγίας 2012/17 του Ευρωπαϊκού Κοινο¬ 
βουλίου και του Συμβουλίου της 13ης Ιουνίου 2012 (ΕΕ 
Ε156/16-6-2012) στο ελληνικό δίκαιο, τροποποίηση του 
ν. 3419/2005 (ΦΕΚ 297/Α') και άλλες διατάξεις», όπως 
ισχύει και ειδικότερα το άρθρο 33 παρ.1 αυτού. 

3. Το π.δ. 147/2017 (ΑΊ92) «Οργανισμός του Υπουρ¬ 
γείου Οικονομίας και Ανάπτυξης», όπως ισχύει. 


4. Το π.δ. 123/2016 (Α' 208) περί ανασύστασης και με- 
τονομασίας Υπουργείων. 

5. Το π.δ. 125/2016 (Α' 210) περί διορισμού υπουργών, 
αναπληρωτών Υπουργών και Υφυπουργών. 

6. Την υπ'αριθμ. 91589/4-9-2018 απόφαση ανάθεσης 
αρμοδιοτήτων στον Υφυπουργό Οικονομίας και Ανάπτυ¬ 
ξης, Ευστάθιο Γιαννακίδη (Β' 3814). 

7. Τη με αρ. πρ. 5746/18-10-2018 επιστολή της ΕΥΔ 
ΠΕΠ Κεντρικής Μακεδονίας για έγκριση υπερδέσμευσης 
του Άξονα 3. 

8. Τη με αρ. πρ. 5629/15-10-2018 επιστολή της ΕΥΔ 
ΠΕΠ Κεντρικής Μακεδονίας για έγκριση υπερδέσμευσης 
του Άξονα 4. 

9. Την υπ' αριθμ. 112012/ΕΥΘΥ 1046 (ΦΕΚ 2473/ 
18-11 -2015) υπουργική απόφαση για την Αναδιάρθρω¬ 
ση της Ειδικής Υπηρεσίας Συντονισμού της εφαρμογής 
σύμφωνα με τα άρθρα 15 παρ. 2 και 42 του ν. 4314/2014, 
όπως ισχύει και ειδικότερα το άρθρο 3 αυτής. 

10. Το με αρ. πρωτ. 110447/18-10-2018, ενημερωτικό 
προς τον Γενικό Γραμματέα Δημοσίων Επενδύσεων και 
ΕΣΠΑ, τηςΕΥΣΕ. 

11 .Τη με αρ. πρωτ. 121106/13-11-2018, εισήγηση του 
Γενικού Γραμματέα Δημοσίων Επενδύσεων και ΕΣΠΑ 
στον Υφυπουργό με θέμα «Εισήγηση τροποποίησης των 
ποσοστών της παρ. 1 του άρθρου 33 του ν. 4314/2014 
για το ΠΕΠ Κεντρικής Μακεδονίας». 

12. Την ανάγκη άμεσης ένταξης ώριμων έργων για την 
περαιτέρω ενεργοποίηση του ΠΕΠ Κεντρικής Μακεδο¬ 
νίας, σύμφωνα με την εγκεκριμένη στοχοθεσία του και 
την επιτάχυνση της υλοποίησής του, τηρουμένων των 
προϋποθέσεων των Κανονισμών της τρέχουσας προ¬ 
γραμματικής περιόδου για τις μεταβολές των π/υ των 
αξόνων του προγράμματος. 

13. Το γεγονός ότι από την παρούσα απόφαση δεν 
προκαλείται επιβάρυνση του κρατικού προϋπολογισμού, 
αποφασίζουμε: 

Η ΕΥΔ ΠΕΠ Κεντρικής Μακεδονίας δύναται να εντάξει: 

Α. Στον Άξονα Προτεραιότητας 3, κατηγορίες έργων με 
συνολικό προϋπολογισμό δημόσιας δαπάνης, ο οποίος 
δεν μπορεί να υπερβεί το 120,1 % επί της συνολικής χρη¬ 
ματοδότησης ή το 121,4% επί της κύριας χρηματοδότη¬ 
σης, των χρηματοδοτικών πινάκων του προγράμματος, 
όπως ισχύουν σήμερα. 

Β. Στον Άξονα Προτεραιότητας 4, κατηγορίες έργων με 
συνολικό προϋπολογισμό δημόσιας δαπάνης, ο οποίος 
δεν μπορεί να υπερβεί το 148,9% επί της συνολικής χρη¬ 
ματοδότησης και 152,1 % επί της κύριας χρηματοδότη¬ 
σης, των χρηματοδοτικών πινάκων του προγράμματος, 
όπως ισχύουν σήμερα. 

Η συνολική δημόσια δαπάνη του ΠΕΠ δεν μπορεί να 
υπερβεί το 107,6% της συνολικής χρηματοδότησης ή 
στο 108,1% επί της κύριας χρηματοδότησης, σύμφωνα 
με τους χρηματοδοτικούς πίνακες όπως ισχύουν σήμερα 
και η υπέρβαση αυτή θα αντιμετωπιστεί κατά τη διάρ¬ 
κεια υλοποίησης του προγράμματος. 

Η υπέρβαση των τιθέμενων στην παρ. 1 του άρθρου 33 
του ν. 4314/2014 ορίων επιτρέπεται μόνο για την ένταξη 
πράξεων των αξόνων προτεραιότητας που αναφέρεται 
στο εισηγητικό 121106/13-11-2018. 








Τεύχος Β'5355/29.11.2018 

Η ισχύς της παρούσας αρχίζει απάτη δημοσίευσή της. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2018 

Ο Υφυπουργός 

ΕΥΣΤΑΘΙΟΣ ΓΙΑΝΝΑΚΙΔΗΣ 


Αριθμ. 7002/2/335-ρκστ' (3) 

Σύσταση μίας (1) οργανικής θέσης αστυφύλακα 
γενικών καθηκόντων, κατάργηση οργανικής θέ¬ 
σης ειδικού φρουρού. 

Ο ΑΡΧΗΓΟΣ 

ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

Ι.Το άρθρο 13 παρ. 1 του ν. 3686/2008 «Ρύθμιση θε¬ 
μάτων προσωπικού της Ελληνικής Αστυνομίας» (Α 158). 

2. Το άρθρο 90του Κώδικα Νομοθεσίαςγιατην Κυβέρ¬ 
νηση και τα κυβερνητικά όργανα που κωδικοποιήθηκε 
με το άρθρο πρώτο του π.δ. 63/2005 (Α' 98). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Σύσταση οργανικής θέσης αστυφύλακα γενικών 
καθηκόντων και κατάργηση οργανικής θέσης 
ειδικού φρουρού 

1. Οι οργανικές θέσεις αστυφυλάκων γενικών καθη¬ 
κόντων, που προβλέπονται από τις διατάξεις της περ. 
γ' της παρ. 2 του άρθρου 19 του ν. 2800/2000 (Α' 41), 
όπως διαμορφώθηκαν με μεταγενέστερες διατάξεις, αυ¬ 
ξάνονται κατά μία (1). Η θέση αυτή προέρχεται από την 
ένταξη ενός (1) ειδικού φρουρού στο αστυνομικό προ¬ 
σωπικό γενικών καθηκόντων, σύμφωνα με τις διατάξεις 
της 6000/14/39/4 από 13-09-2018 απόφασης Προϊστα¬ 
μένου Κλάδου Διοικητικής Υποστήριξης και Ανθρώπινου 
Δυναμικού του Αρχηγείου Ελληνικής Αστυνομίας. 

2. Από την έναρξη ισχύος της παρούσας απόφασης κα- 
ταργείται η μία (1) οργανική θέση ειδικού φρουρού, που 
εντάχθηκε στο αστυνομικό προσωπικό γενικών καθηκό¬ 
ντων, με την απόφαση της προηγούμενης παραγράφου. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2018 

Ο Αρχηγός 

ΑΡΙΣΤΕΙΔΗΣ ΑΝΔΡΙΚΟΠΟΥΛΟΣ 


Αριθμ. ΔΙΠΑΑΔ/Φ.Κ./1 48/38621 (4) 

Κατανομή ενός (1) ατόμου σε θέση Ειδικού Επι¬ 
στημονικού Προσωπικού με σχέση εργασίας ιδι¬ 
ωτικού δικαίου αορίστου χρόνου (ΙΔΑΧ) στη Ρυθ¬ 
μιστική Αρχή Λιμένων, έτους 2018. 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του 
άρθρου 11 παρ. 5 εδάφιο δεύτερο του ν. 3833/2010 
«Προστασία της εθνικής οικονομίας - Επείγοντα μέτρα 
για την αντιμετώπιση της δημοσιονομική κρίσης» (ΦΕΚ 
40/Α715-3-2010), όπως ισχύει και της παρ. 21 του άρ¬ 
θρου ενάτου του ν. 4057/2012 (ΦΕΚ 54/Α72012) και του 
άρθρου 8 παρ. 3 του ν. 4210/2013(ΦΕΚ 254/Α72013). 

2. Το π.δ.123/04-11-2016 (ΦΕΚ 208/Α72016) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, Υπουρ¬ 
γείων Εσωτερικών και Διοικητικής Ανασυγκρότησης, 
Οικονομίας Ανάπτυξης και Τουρισμού και Υποδομών, 
Μεταφορών και Δικτύων». 

3. Το π.δ. 88/29-08-2018 (ΦΕΚ 160/Α729-08-2018) 
«Διορισμός Υπουργών, Αναπληρωτών Υπουργών και 
Υφυπουργών». 

4. Την αριθμ. ΔΙΠΠ/Φ.ΕΠ.1 /71 /οικ.4573/1 -3-2011 (ΦΕΚ 
323/Β /1-3-2011) κοινή απόφαση των Υπουργών Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
και Οικονομικών για τον καθορισμό των προτεραιοτή¬ 
των και των κριτηρίων κατανομής προσωπικού. 

5. Την ανάγκη ορθολογικής κατανομής και αξιοποίη¬ 
σης του μονίμου και με σχέση εργασίας ιδιωτικού δικαί¬ 
ου αορίστου χρόνου προσωπικού και των λειτουργών 
του Δημοσίου που διορίζεται ή προσλαμβάνεται στους 
φορείς της παρ. 1 του άρθρου 1 του ν. 3812/2009. 

6. Την αριθμ. πρωτ. ΔΙΠΑΑΔ/Φ.ΕΓΚΡ. 190/29917/ 
05-12-2016 εγκριτική απόφαση της ΠΥΣ 33/2006,όπως 
ισχύει. 

7. Το αριθ. πρωτ. 461/23-10-2018 έγγραφο της Ρυθμι¬ 
στικής Αρχής Λιμένων. 

8. Το γεγονός ότι από την έκδοση της παρούσας από¬ 
φασης κατανομής δεν προκαλείται επιπλέον δαπάνη, 
αποφασίζουμε: 

Την κατανομή ενός (1) ατόμου στη Ρυθμιστική Αρχή 
Λιμένων (Ρ.Α.Λ.) σε θέση Ειδικού Επιστημονικού Προσω¬ 
πικού σύμφωνα με τον πίνακα διοριστέων (ΦΕΚ 626/Γ7 
04-06-2018) της Προκήρυξης 1Ε/2017 του ΑΣΕΠ (ΦΕΚ 7/ 
τ.ΑΣΕΠ/15-02-2017). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,12 Νοεμβρίου 2018 

Η Υπουργός 

ΜΑΡΙΑ - ΕΛΙΖΑ ΞΕΝΟΓΙΑΝΝΑΚΟΠΟΥΛΟΥ 

(5) 

Επιβολή πολλαπλού τέλους στους ΚΗΙΙΚΑΜ 
5ΗΑΚΙΑϋ του ΙπιΙΪ3ζ ΑΝ και ΚΗΑΝ ΤΑΝνΕΕΡ του 
ΟθΙβνθΓ για λαθρεμπορία καπνικών. 

Δυνάμει της 68/12/2018 καταλογιστικής πράξης 
του Προϊσταμένου του Τελωνείου Αθηνών, που εκ- 
δόθηκε την 08η.11.2018, σύμφωνα με τις διατάξεις 
των άρθρων 142 παρ. 2, 152 παρ. 1, 119Α παρ. 2 και 
155 παρ. 2 εδ. ζ' του ν. 2960/2001 «Εθνικού Τελω¬ 
νειακού Κώδικα», αφορά λαθρεμπορία 123 πακέ¬ 
των τσιγάρων, που διαπιστώθηκε την 10η.12.2011 
στην Αθήνα Αττικής (σχετ. η με αρ. πρωτ. 3008/14/1/ 
11-12-2011 μηνυτήρια αναφορά του Τμήματος Ασφαλεί¬ 
ας Ιλίου), και δημοσιεύεται σύμφωνα με το άρθρο 152 
παρ. 5 του ιδίου ως άνω νόμου: 

1. Προσδιορίστηκαν οι δασμοί και λοιποί φόροι που 
αναλογούν στο αντικείμενο της λαθρεμπορίας στο συ¬ 
νολικό ποσό των τριακοσίων ενενήντα ενός ευρώ και 
ογδόντα πέντε λεπτών (391,85 €), εκ των οποίων Εισαγω¬ 
γικός Δασμός 42,47 €, Φ.Π.Α. 79,12 € και Ειδικός Φόρος 
Κατανάλωσης 270,26 €. 

2. Επιβλήθηκε στους υπαιτίους πολλαπλό τέλος συ¬ 
νολικού ποσού χιλίων πεντακοσίων ευρώ (1.500,00 €), 
ήτοι το ελάχιστο σύμφωνα με τη διάταξη του άρθρου 
150 παρ. 1 του ν. 2960/2001, το οποίο κατά την είσπραξη 
του υπόκειται σε Τ.Χ. και Ο.Γ.Α. (2,4%), σύμφωνα με τον 
Κώδικα περί Τελών Χαρτοσήμου, εκ του οποίου ποσό 
επτακοσίων πενήντα ευρώ (750,00 €) επιμερίστηκε στον 
ΚΗΤΙΚΑΜ δΗΑΗΊΑϋ του Ιιηΐίθζ ΑΝ, γεν. το 01-02-1990 
στο Πακιστάν, κάτοικος Περιστεριού, οδός Έλλης 6 και 
νυν αγνώστου διαμονής, κάτοχος του αριθ. 131905 
δελτίου αιτήσαντος ασύλου αλλοδαπού και ποσό επτα¬ 
κοσίων πενήντα ευρώ (750,00 €) στον ΚΗΑΝ ΤΑΝνΕΕΒ 
του ϋέΙθνθΓ, γεν. το 11-03-1964 στο Πακιστάν, κάτοικος 
Περιστεριού, οδός Έλλης 6 και νυν αγνώστου διαμονής, 
κάτοχος της αριθ. ΟΡ-1281955 άδεια διαμονής. 

3. Οι ανωτέρω υπαίτιοι κηρύχθηκαν αλληλέγγυα και εις 
ολόκληρον συνυπόχρεοι για την καταβολή του συνολικά 
επιβληθέντος πολλαπλού τέλους. 

Κατά της ως άνω καταλογιστικής πράξης επιτρέπεται 
προσφυγή ενώπιον των αρμοδίων Διοικητικών Δικαστη¬ 
ρίων, εντός τριάντα (30) ημερών από την επομένη της 
δημοσίευσης της στο ΦΕΚ. 

Ο ΠροϊστάμενοςΤελωνείου 
ΑΓΓΕΛΟΣ ΛΥΜΠΕΡΗΣ 


Αριθμ. 957/14-11-2018 (6) 

Σύσταση του Εκκλησιαστικού Ιδρύματος με την 
επωνυμία «Συσσίτια Απόρων ΑγίαςΤριάδος Ηρα¬ 
κλείου» της Ενορίας Αγίας Τριάδος Ηρακλείου 
της Ιεράς Αρχιεπισκοπής Κρήτης και έγκριση του 
Κανονισμού λειτουργίας αυτού. 

Η ΙΕΡΑ ΕΠΑΡΧΙΑΚΗ ΣΥΝΟΔΟΣ 
ΤΗΣ ΕΚΚΛΗΣΙΑΣ ΚΡΗΤΗΣ 

Λαβούσα υπ' όψιν: 

α) τις διατάξεις του άρθρου 54 του ν. 4149/1961 


«Περί Καταστατικού Χάρτου της εν Κρήτη Ορθοδόξου 
Εκκλησίας», 

β) το άρθρο 10, παραγρ. 11 του ν. 4149/1961 «Περί Κα¬ 
ταστατικού Χάρτου της εν Κρήτη Ορθοδόξου Εκκλησί¬ 
ας», ως συμπληρώθηκε με την παράγραφο 1 του άρθρου 
19 του ν. 4301/2014 «Οργάνωση της νομικής μορφής 
των θρησκευτικών κοινοτήτων και των ενώσεων τους 
στην Ελλάδα και άλλες διατάξεις αρμοδιότητας Γενικής 
Γραμματείας Θρησκευμάτων και λοιπές διατάξεις», 

γ) την υπ' αριθμ. πρωτ. 5068/4105/Φ. 12/03-10-2018 
θετική εισήγηση - πρόταση του Σεβ. Αρχιεπισκόπου Κρή¬ 
της Ειρηναίου, για τη σύσταση και λειτουργία, ως και 
την έγκριση του Κανονισμού Λειτουργίας του ως άνω 
Εκκλησιαστικού Ιδρύματος, 

δ) την υπ' αριθμ. 17/06-11-2018 απόφαση της Ιεράς 
Επαρχιακής Συνόδου της Εκκλησίας Κρήτης, αποφασίζει 
ομοφώνως: 

Συνιστάτο Εκκλησιαστικό Ίδρυμα, το οποίο λειτουργεί 
ως Νομικό Πρόσωπο Ιδιωτικού Δικαίου, με την επωνυμία 
«Συσσίτια Απόρων ΑγίαςΤριάδος Ηρακλείου» της Ενο¬ 
ρίας ΑγίαςΤριάδος Ηρακλείου της Ιεράς Αρχιεπισκοπής 
Κρήτης και εγκρίνει τον ως κάτωθι Κανονισμό λειτουργί¬ 
ας του, αποτελούμενο από 13 άρθρα, για την οργάνωση, 
τη διοίκηση, τη διαχείριση και τη λειτουργία του: 

ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ 
ΕΠΩΝΥΜΙΑΝ: «ΣΥΣΣΙΤΙΑ ΓΕΡΟΝΤΩΝ 
ΑΓΙΑΣ ΤΡΙΑΔΟΣ ΗΡΑΚΛΕΙΟΥ» 

ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΚΡΗΤΗΣ 

ΚΕΦΑΛΑΙΟΝ Α' 

Αρθρον 1 

Σύστασις, Έδρα, Σφραγίς και Σκοποί 

1. Εις την περιφέρειαν της Ιεράς Αρχιεπισκοπής Κρή¬ 
της, συνίσταται παρά τον Ιερόν Ναόν ΑγίαςΤριάδος Ηρα¬ 
κλείου, φιλανθρωπικόν και κοινωνικόν Εκκλησιαστικόν 
Ίδρυμα, το οποίον λειτουργεί ως Ν.Π.Ι.Δ. μη κερδοσκο¬ 
πικού χαρακτήρος, με την επωνυμίαν: «ΣΥΣΣΙΤΙΑ ΑΠΟ¬ 
ΡΩΝ ΑΓΙΑΣ ΤΡΙΑΔΟΣ ΗΡΑΚΛΕΙΟΥ». Το ως άνω Ν.Π.Ι.Δ. 
συνεπικουρεί το Ν.Π.Δ.Δ. της Ενορίας του Ιερού Ναού 
ΑγίαςΤριάδος Ηρακλείου Κρήτης. 

Δία την στέγασιν του Ιδρύματος παραχωρείται το ισό¬ 
γειο του Πνευματικού - Νεανικού Κέντρου ΑγίαςΤριάδος 
Ηρακλείου, επί της οδού Σκορδυλών αριθ. 37, το οποίον 
διατηρεί το δικαίωμα παραλλήλου χρήσεως του κτιρίου 
μη παρεμποδιζούσης την λειτουργίαν του Συσσιτίου. 

2. Το Ίδρυμα τελεί υπό την πνευματικήν και άμεσην 
εποπτείαν του Μητροπολιτικού Συμβουλίου της Ιεράς 
Αρχιεπισκοπής Κρήτης και διοικείται κατά τας διατάξεις 
του παρόντος. 

3. Το Ίδρυμα έχει κυκλικήν σφραγίδα φέρουσαν εις 
το κέντρον την εικόνα της Αγίας Τριάδος και πέριξ τας 
λέξεις: «ΣΥΣΣΙΤΙΑ ΑΠΟΡΩΝ ΑΓΙΑΣ ΤΡΙΑΔΟΣ ΗΡΑΚΛΕΙΟΥ» 
δια βυζαντινών γραμμάτων. 

4. Σκοπός του Ιδρύματος είναι η σίτισις και παντοειδής 
συμπαράστασις των απόρων, ιδιαιτέρως των γερόντων, 
αμφοτέρων των φύλων, κυρίως των εις την Ενορίαν του 
Ιερού Ναού ΑγίαςΤριάδος Ηρακλείου Κρήτης διαμενό- 

ντων, χωρίς να αποκλείωνται και οι διαμένοντες εις τας 
λοιπός ενορίας της πόλεως, καθώς και άτομα ανεξαρ¬ 
τήτως ηλικίας εθνικότητος ιθαγένειας, θρησκείας, δια 
της παροχής δωρεάν διατροφής, ιατροφαρμακευτικής 
περιθάλψεως κ.λπ. 

ΚΕΦΑΛΑΙΟΝ Β' 

Άρθρον 2 

Διοικητικόν Συμβούλιον και αρμοδιότητες αυτού 

Ι.Το Φιλανθρωπικόν και Κοινωνικόν Εκκλησιαστικόν 
Ίδρυμα, τελεί υπό την πνευματικήν εποπτείαν του εκά- 
στοτε Σεβασμιωτάτου Αρχιεπισκόπου Κρήτης. 

Διοικείται από πενταμελές Διοικητικόν Συμβούλιον 
(Δ.Σ.) και απαρτίζεται από: 

Α) Έναν (1) έκτων Εφημερίων της Ενορίας ΑγίαςΤριά- 
δος Ηρακλείου, ως Προέδρου του Ιδρύματος. 

Β) Ένα (1) μέλος του Εκκλησιαστικού Συμβουλίου του 
Ιερού Ενοριακού Ναού ΑγίαςΤριάδος Ηρακλείου. 

Γ) Από τρία (3) ευυπόληπτα μέλη της Ενορίας, άνδρες 
η γυναίκες, που διακρίνονται δια την πνευματικήν των 
κατάρτισιν, ωριμότητα και ενδιαφέρον δια το έργον της 
Ενορίας. 

Δ) Διορίζονται, επίσης, τρία αναπληρωματικά μέλη. 

2. Τα μέλη του Διοικητικού Συμβουλίου διορίζονται 
από τον Σεβασμιώτατον Αρχιεπίσκοπον Κρήτης, ύστερα 
από έγγραφον πρότασιν του Προέδρου του Εκκλησιαστι¬ 
κού Συμβουλίου με δικαίωμα επαναδιορισμού, για δύο 
(2) τριετίες. Η θητεία τούτων είναι τριετής, το δε αξίωμα 
τυγχάνει τιμητικόν και άμισθον. 

Άρθρον 3 

1. Το Διοικητικόν Συμβούλιον συνεδριάζει κατόπιν 
προσκλήσεως του Προέδρου αυτού, ευρίσκεται δε εν 
απαρτία όταν παρίστανται τουλάχιστον τρία μέλη και 
αποφασίζει επί των οριζομένων της ημερήσιας διατάξε- 
ως, δυναμένη να επιληφθή τοιούτων εκτός ημερήσιας 
διατάξεως μόνον κατόπιν ομοφώνου αποφάσεως. 

2. Το Διοικητικόν Συμβούλιον του Εκκλησιαστικού 
Ιδρύματος «Συσσίτια Απόρων ΑγίαςΤριάδος Ηρακλείου» 
συγκροτείται εις σώμα κατά την πρώτην συνεδρίασιν 
αυτού, εκλέγοντας τον Αντιπρόεδρον, τον Γραμματέαν 
και τον Ταμίαν. Μέλη του Διοικητικού Συμβουλίου μη 
ανταποκρινόμενα εις τα καθήκοντα των, αντικαθίστα¬ 
νται με απόφασιν του Αρχιεπισκόπου Κρήτης, κατόπιν 
προτάσεως του Διοικητικού Συμβουλίου του Ιδρύματος. 

3. Αι αποφάσεις του Διοικητικού Συμβουλίου λαμβά- 
νονται κατά πλειοψηφίαν. Εις περίπτωσιν ισοψηφίας 
υπερισχύει η ψήφος του Προέδρου. 

Άρθρον 4 

1.0 Πρόεδρος εκπροσωπεί το Ίδρυμα ενώπιον πόσης 
διοικητικής και δικαστικής αρχής, δημόσιας η δημοτικής, 
εκκλησιαστικής, οικονομικής, φορολογικής και εις κάθε 
οργανισμόν, καθώς και ενώπιον συμβολαιογράφου, συ- 
γκαλεί το Συμβούλιον εις συνεδρίασιν ορίζων την ημερη- 
σίαν διάταξιν. Υπογράφει τα έγγραφα, την σχετικήν αλλη¬ 
λογραφίαν, τα γραμμάτια εισπράξεων και τα εντάλματα 
πληρωμών εν συνεργασία με τον Γραμματέαν και τον 
Ταμίαν. Εποπτεύει της λειτουργίας του Ιδρύματος και με¬ 


ριμνά δια την εφαρμογήν των διατάξεων του παρόντος 
και των αποφάσεων του Διοικητικού Συμβουλίου. Επίσης 
δύναται να καταθέτη και να αναλαμβάνη χρήματα εν 
συνεργασία πάντα με τονΤαμίαν, από τραπεζικούς λογα¬ 
ριασμούς του Ιδρύματος, κατόπιν σχετικής αποφάσεως 
του Διοικητικού Συμβουλίου και με νόμιμον τρόπον. Εις 
περίπτωσιν κωλύματος αυτού, το Ίδρυμα εκπροσωπεί ο 
αντιπρόεδρος και τούτου κωλυομένου άλλο μέλος του 
Διοικητικού Συμβουλίου αρμοδίως εξουσιοδοτημένο. 

2. Η εκπροσώπησιςτου Ιδρύματος έναντι παντός τρί¬ 
του δύναται να ανατεθή και εις οιονδήποτε μέλος του 
Διοικητικού Συμβουλίου δι’ αποφάσεως αυτού. 

3.0 Αντιπρόεδρος αναπληροί τον Πρόεδρον απάντα 
η κωλυόμενον εις όλας τας αρμοδιότητας αυτού. 

4. Ο Γραμματεύς διεξάγει την αλληλογραφίαν, την 
οποία συνυπογράφει με τον Πρόεδρον, τηρεί τα Πρα¬ 
κτικά των συνεδριάσεων του Διοικητικού Συμβουλίου, 
ως και το πρωτόκολλον αλληλογραφίας. 

5. Ο Ταμίας ασκεί την οικονομικήν διαχείρισιν του 
Ιδρύματος, είναι υπόλογος έναντι του Διοικητικού Συμ¬ 
βουλίου και τηρεί τα σχετικά βιβλία και τα παραστατικά 
έγγραφα πληρωμών και εισπράξεων, αναπληρούμενος 
εν περιπτώσει κωλύματος δΓ εύλογον χρονικόν διάστη¬ 
μα υπό ετέρου μέλους του Συμβουλίου, οριζομένου δ' 
αποφάσως αυτού. 

Άρθρον 5 

Το Διοικητικόν Συμβούλιον διοικεί και διαχειρίζεται το 
Ίδρυμα και ειδικώτερον: 

α) Ορίζει τον αριθμό των περιθαλπομένων προσώπων, 
το είδος και τας προϋποθέσεις παροχής περιθάλψεως. 

β) Εγκρίνει το πρόγραμμα συσσιτίου, τον τρόπο προ¬ 
μήθειας διαφόρων ειδών, την πρόσληψιν και τους όρους 
εργασίας του προσωπικού. 

γ) Αποφασίζει περί της οργανώσεως διαφόρων εκδη¬ 
λώσεων και πόσης δραστηριότητος του Ιδρύματος. 

δ) Συντάσσει τον Προϋπολογισμόν και τον Απολογι¬ 
σμόν των εσόδων και των εξόδων του Ιδρύματος, τους 
οποίους υποβάλλει προς έγκρισιν εις το Μητροπολιτικόν 
Συμβούλιον της Ιερός Αρχιεπισκοπής Κρήτης. 

ε) Αποδέχεται τας επιχορηγήσεις, κληρονομιάς, κλη¬ 
ροδοσίας και δωρεάς υπέρ του Ιδρύματος. 

στ) Συνεργάζεται με το Εκκλησιαστικόν Συμβούλιον 
της Ενορίας ΑγίαςΤριάδος Ηρακλείου. 

ζ) Αποφασίζει επί παντός θέματος αναφερομένου εις 
το Ίδρυμα. 

ΚΕΦΑΛΑΙΟΝ Π 
Άρθρον 6 

Πόροι, περιουσία του Ιδρύματος και διαχείρισις 
αυτών 

1. Πόροι του Ιδρύματος είναι: 

α) Αι επιχορηγήσεις της Ιερός Αρχιεπισκοπής Κρήτης, 
του Ιερού Ενοριακού Ναού ΑγίαςΤριάδος Ηρακλείου, 
του Γενικού Φιλοπτώχου Ταμείου της Ιερός Αρχιεπισκο¬ 
πής Κρήτης και του Ενοριακού Φιλοπτώχου Ταμείου του 
Ναού. 

β) Αι εισφοραί των Λοιπών Ιερών Ναών, Μονών και 
προσκυνημάτων της Ιερός Αρχιεπισκοπής Κρήτης. 

γ) Αι εισφοραί των ΟργανισμώνΤοπικής Αυτοδιοικήσε- 
ως, Νομικών Προσώπων Δημοσίου η Ιδιωτικού Δικαίου. 

δ) Αι επιχορηγήσεις του Ελληνικού Δημοσίου η της 
Ευρωπαϊκής Ενώσεως. 

ε) Αι διατιθέμενοι υπέρ αυτού εκ μέρους ιδιωτών κλη¬ 
ρονομιάς κληροδοσίαι και δωρεαί. 

στ) Αι πρόσοδοι ειδικών κυτίων τοποθετουμένων εις 
τον Ιερόν Ναόν ΑγίαςΤριάδος Ηρακλείου. 

ζ) Αι εισπράξεις εκ πάσης φύσεως εκδηλώσεων οργά¬ 
νου μένων υπό του Ιδρύματος. 

η) Αι ειδικοί προσφορά! των πιστών υπέρ αναπαύσεως 
των προσφιλών των προσώπων, 
θ) Αι εις είδος προσφοραί οιουδήποτε φορέως η ιδιωτών. 

2. Οι πόροι του Ιδρύματος διατίθενται δια την συντή- 
ρισιν και λειτουργίαν αυτού, κατά τους όρους και τους 
σκοπούς του παρόντος Κανονισμού. 

Άρθρον 7 

1. Η διαχείρισις των πόρων και της περιουσίας του 
Ιδρύματος διενεργείται υπό του Διοικητικού Συμβουλίου. 

2. Προς είσπραξιν παντός εσόδου εκδίδεται Γραμμάτι- 
ον Εισπράξεως υπογραφόμενον υπό του Προέδρου και 
τουΤαμίου και καταχωριζομενον ειςτο ΒιβλίονΤαμείου. 

3. Προς παραλαβήν οιουδήποτε κινητού η ακινήτου, 
προερχομένου εκ δωρεάς, αγοράς η άλλης αιτίας, εκδί- 
δεται Αποδεικτικόν παραλαβής υπογραφόμενον ομοίως 
και καταχωριζομενον ειςτο Βιβλίον Αποθήκης. 

4. Πάσα πληρωμή διενεγείται βάσει Εντάλματος Πληρω¬ 
μής υπογραφόμενου υπό του Προέδρου και τουΤαμίου. 

ΚΕΦΑΑΛΑΙΟΝ Δ' 

Άρθρον 8 

Βιβλία, Προσωπικόν, Γενικαί Διατάξεις 
Ι.Το Ίδρυμα τηρεί ηριθμημένα καιτεθεωρημένααπό 
την Ιεραν Αρχιεπισκοπήν Κρήτης τα εξής Βιβλία: α) Βιβλί- 
ον Πρακτικών Συνεδριάσεων του Διοικητικού Συμβουλί¬ 
ου, β) ΒιβλίονΤαμείου, γ) Πρωτόκολλον Αλληλογραφίας, 
δ) Βιβλίον Αποθήκης, ε) Στελέχη Γραμματίων Εισπρά¬ 
ξεων, στ) Στελέχη Ενταλμάτων Πληρωμών, ζ) Βιβλίον 
κινητής και ακίνητης περιουσίας. 

2. Τα εν λόγω αρχεία δύναται να τηρούνται και εις ηλε¬ 
κτρονικήν μορφήν. 

Άρθρον 9 

1. Εις περίπτωσιν διαλύσεως του Ιδρύματος η ακίνητος 
και κινητή περιουσία αυτού θα ανήκει αυτοδικαίως εις 
το Νομικόν Πρόσωπον του Ιερού Ενοριακού Ναού της 
ΑγίαςΤριάδος Ηρακλείου. 

2. Η απόφασιςπερί διαλύσεως του Ιδρύματος λαμβά- 
νεται υπό του Διοικητικού Συμβουλίου και δέον όπως 
είναι ητιολογημένη και ληφθή δια τεσσάρων τουλάχι¬ 
στον ψήφων, περιλαμβανόμενης εκείνης του Προέδρου, 
εγκριθή δε υπό του Μητροπολιτικού Συμβουλίου της 
Ιεράς Αρχιεπισκοπής Κρήτης. 

3. Η τροποποίησις του Κανονισμού λαμβάνει χώρα κα¬ 
τόπιν ομοφώνου αποφάσεως του Διοικητικού Συμβου¬ 
λίου του Ιδρύματος και του Εκκλησιαστικού συμβουλίου 
και υποβάλλεται προς έγκρισιν εις το Μητροπολιτικόν 
Συμβούλιον της Ιεράς Αρχιεπισκοπής Κρήτης και δι αυ¬ 


τού, εν συνεχεία, εις την Ιεράν Επαρχιακήν Σύνοδον της 
Εκκλησίας Κρήτης. 

Άρθρον10 

1. Δια την αντιμετώπισιν των αναγκών λειτουργίας του 
Ιδρύματος προσλαμβάνεται προσωπικόν διαθέτον τα 
οριζόμενα προσόντα και αμειβόμενον συμφώνως προς 
την ισχύουσαν νομοθεσίαν. 

2. Η πρόσληψις γίνεται δΓ αποφάσεως του Διοικητι¬ 
κού Συμβουλίου, ορίζοντοςτα των καθηκόντων και του 
ωραρίου του προσωπικού. 

3. Είναι δυνατή η χρησιμοποίησιςδιατην εξυπηρέτη- 
σιν των αναγκών του Ιδρύματος εθελοντών διαθετόντων 
τα απαιτούμενα προσόντα, κατόπιν αποφάσεως του Δι¬ 
οικητικού Συμβουλίου. 

Άρθρον 1Ί 

Ι.Το Ίδρυμα παρέχει σίτισιν η άλλην περίθαλψιν εις 
απόρους ιδίως γέροντας, αμφοτέρων των φύλων, προ- 
ερχομένων κυρίως έκτης Ενορίαςτου Ιερού Ναού Αγίας 
Τριάδος Η ρακλείου, οι οποίοι προηγούνται, αλλά και των 
λοιπών ενοριών της πόλεως Ηρακλείου προσερχόμενων 
εις την στέγην του Ιδρύματος, καθώς και άτομα ανεξαρ¬ 
τήτως εθνικότητος, ιθαγένειας, θρησκείας και κάθε άλλης 
διακρίσεως που βρίσκονται αποδεδειγμένα εις κατάστα- 
σιν ένδειας και ανάγκης. 

Εάν υφίσταται δυνατότης, και κατόπιν συννενοήσε- 
ως μετά της Διευθύνσεως του Ιδρύματος, επιτρέπεται η 
αποστολή συσσιτίου εις την οικίαν των περιθαλπομένων. 

2. Η σίτισις και λοιπή περίθαλψις προσφέρεται κατό¬ 
πιν αιτήσεως του ενδιαφερομένου, συνοδευομένης υπό 
επισήμων εγγράφων πιστοποιούντων την οικογενειακήν 
κατάστασιν του αιτούντος, καθοριζομένων υπό του Δι¬ 
οικητικού Συμβουλίου το οποίον συνεκτιμόν και όσα 
άλλα στοιχεία περί του ενδιαφερομένου είναιγνωστά 
εγκρίνειη απορρίπτει την αίτησιν. 

3. Το Διοικητικόν Συμβούλιον εφ’ όσον συντρέξουν 
ειδικοί λόγοι η νεότερα στοιχεία έχει το δικαίωμα τρο- 
ποποιήσεως της αποφάσεως ταύτης τόσον από θετική 
εις αρνητικήν, όσον και αντιστρόφως. 

Άρθρον12 

Η παρούσα απόφαση περί σύστασης του Εκκλησι¬ 
αστικού Ιδρύματος αυτού και ο εγκριθείς Κανονισμός 
δημοσιεύεται στο επίσημο δελτίο της Εκκλησίας Κρήτης 
«ΑΠΟΣΤΟΛΟΣ ΤΙΤΟΣ», και στο Φύλλο της Εφημερίδας 
της Κυβερνήσεως και ισχύει από την ημερομηνία δημο¬ 
σίευσης του στο Φύλλο Εφημερίδοςτης Κυβερνήσεως. 

Άρθρον13 

Κάλυψις δαπάνης 

Από τας διατάξεις του παρόντος Κανονισμού δεν προ- 
καλείται δαπάνη εις βάρος του προϋπολογισμού του 
Νομικού Προσώπου της Ιεράς Αρχιεπισκοπής Κρήτης. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Ηράκλειο, 14 Νοεμβρίου 2018 

Ο Πρόεδρος 

ΤΟ Κρήτης ΕΙΡΗΝΑΙΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1 . ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.915 την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2 . ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























